cyanic-selkie/wikianc huggingface dataset:
Kaapparilordi
Jimbei
Arlong-merirosvot olivat kerran Jinbein miehistössä mutta liityttyään Kaapparilordiksi Arlong otti osan hänen miehistöstään mukaansa. Arlongin kiinniottopalkkio on 20.000.000 berryä ja Arlong varttui Jimbein kanssa Merenmiesten saarella. Jimbei on todella vahva, Hän voitti Morian yhdellä lyönnillä. Muuta varmaa tietoa hänestä ei ole kuin se, että Arlong oli hänen miehistössään. Jimbei on tällä hetkellä Impel Down nimisessä vankilassa, koska vastusti sodan aloittamisesta Valkopartaa vastaan. Hän ja Portgas D. Ace olivat samassa tyrmässä kunnes Luffy vapautti hänet. Jimbei erosi Kaapparilordeista ja kahden vuoden aikahypyn jälkeen hänen palkkionsa oli ylittänyt 400,000,000 belin. Lisäksi Jimbei lupasi liittyvänsä Olkihattupiraatteihin kunhan saisi ensin selviteltyä joitain asioita Merenneitojen saarella.
Donquixote Doflamingo
Donquixote Doflamingo on Donquixote-merirosvojen kapteeni, Dressrosan kuningas ja entinen Maailmanaatelinen. Hänet tunnetaan myös nimellä "Jokeri". Vaikkei häntä näytetty kovin paljon ensimmäisellä puoliskolla, hän ei tehnyt mitään suurta roolia ennen kuin vasta toisella puoliskolla. Hän on päävihollinen Dressrosa -saagassa ja yksi keskeisistä vihollisista Merirosvojen liittouma -arcissa.
원피스의 등장인물 목록 Daftar karakter One Piece
Ex nihilo
Ex nihilo on latinankielinen sanonta, joka tarkoittaa ”tyhjästä”. Usein sanonta esitetään muodossa creatio ex nihilo eli tyhjästä luotua. Sanontaa käytetään usein uskonnollisissa tai filosofisissa väitteissä. Monissa uskonnoissa, kuten kristinuskossa, islamissa ja juutalaisuudessa uskotaan jumalan luoneen kaikkeuden tyhjästä. Tuomas Akvinolaisen mukaan creatio ex nihilo tarkoittaa sitä, että luodulla ei ole pre-eksistenttiä materiaalista syytä.
Vastaväite ex nihilo-sanonnalle on ex nihilo nihil fit eli tyhjästä ei synny mitään.
Antiokhos X Eusebes
Antiokhos X Eusebes Filopator oli Seleukidien valtakunnan hallitsija, joka osallistui valtakunnan lopunaikojen sisällissotiin. Valtakautensa alussa 95 eaa. hän löi puoliserkkunsa ja pikkuserkkunsa Seleukos VI:n kostona isänsä Antiokhos IX:n kuolemasta. Hänen nimensä epiteetit kunnioittavatkin hänen isäänsä: Eusebes oli hänen isänsä epiteetti ja Filopator tarkoittaa ’isää rakastavaa’. Voiton jälkeen hän hallitsi Antiokiassa taistellen jatkuvasti Seleukoksen neljää veljeä, nabatealaisia ja parthialaisia vastaan.
Antiokhos X:n kuolinaika on epäselvä. Historioitsija Josephus arvelee hänen kuolleen vuoden 90 eaa. tienoilla parthialaisia vastaan käydyssä taistelussa. Toisaalta Appianus kertoo, että Armenian kuningas Tigranes II olisi lyönyt hänet valloitettuaan Syyrian 83 eaa. Hänen toiminnastaan tällä aikavälillä ei ole kuitenkaan mitään tietoa. Hänen poikansa Antiokhos XIII Asiatikos toimi Syyriassa roomalaisten klienttikuninkaana, kun Pompeius oli voittanut Tigraneen.
Seleukos VI Epifanes
Seleukos VI Epifanes oli Seleukidien valtakunnan kuningas. Hän oli Antiokhos VIII Grypoksen vanhin poika. Vuonna 96 eaa. Seleukos peittosi setäpuolensa Antiokhos IX:n kostoksi isänsä kuolemasta. Kuitenkin seuraavana vuonna Antiokhos X, joka oli Antiokhos IX:n poika, ajoi Seleukoksen pakosalle Syyriasta Kilikiaan, jonne hän perusti hovinsa.
Kilikian asukkailla oli kuitenkin ongelmia merirosvojen kanssa eikä heillä ollut varaa hovin kalliiseen elämäntyyliin. Seleukoksen yritykset koota uusi armeija olivat myös taakka kansalle ja se alkoi kapinoida. Seleukos piiritettiin Hippodromille, joka sitten ilmeisesti paloi, kuten myös kuningas miehineen.
Neljä Seleukoksen veljeä jatkoivat tuhoisia sisällissotia toisiaan ja muita vastaan.
Kleopatra Thea
Kleopatra Thea Euergetis (n. 164–121 eaa.) oli Seleukidien valtakunnan hallitsija vuosina 125–121 eaa. Hän oli Egyptin Ptolemaios VI:n ja Kleopatra II:n tytär. Hänen hallitsemansa alue käsitti lähinnä Syyrian.
Demetrioksen vankeuden aikana hän meni naimisiin tämän veljen Antiokhos VII:n kanssa. He saivat ainakin yhden pojan Antiokhos IX:n. Noin vuonna 129 eaa. Antiokhos VII kuoli taistelussa parthialaisia vastaan. Demetrios oli päässyt vapaaksi, palasi nyt valtaistuimelle ja otti vaimonsa takaisin. Kleopatra lähetti varotoimena Antiokhos IX:n turvaan Vähään-Aasiaan Kyzikenokseen.
Kleopatra tappoi myös Demetrioksen vanhimman pojan Seleukoksen, kun tämä yritti päästä valtaan. Vuosina 125–121 eaa. Kleopatra hallitsi Syyriaa. Legitimoidakseen valtansa hän jakoi valtaistuimen poikansa Antiokhos VII Grypoksen kanssa.
Kasvaessaan Antiokhoksesta tuli vähemmän ohjailtava ja vuonna 121 eaa. Kleopatra päätti hankkiutua hänestä eroon. Kun Antiokhos oli palaamassa metsältä, äiti tarjosi pojalle viiniä. Koska tämä oli epätavallista käytöstä Kleopatralle, Antiokhos tuli epäluuloiseksi ja pakotti hänet juomaan viinin itse. Juoma oli myrkytetty ja Kleopatra kuoli.
Demetrios III Eukairos
Demetrios III Eukairos tai Filopator (k. 88 eaa.) oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen poika. Eukairos tarkoittaa oikea-aikaista ja on mahdollisesti väärinymmärrys pilkkanimestä Akairos "ennenaikainen".
Egyptin Ptolemaios IX Lathyroksen avulla hän sai takaisin osan isänsä maista Syyriassa noin vuonna 95 eaa. Hän piti hoviaan Damaskoksessa. Etelässä hän voitti makkabealaiset, mutta joutui vetäytymään. Hän yritti syrjäyttää veljensä Filippos I Filadelfoksen, mutta arabit ja parthialaiset voittivat hänet taistelussa ja ottivat hänet vangiksi. Mithridates II piti häntä vankina Parthiassa Demetrioksen kuolemaan saakka vuonna 88 eaa.
Helsinki Pavi
Helsinki Pavi (puhekielessä Pavi) on vuonna 1965 avattu tanssilava, joka sijaitsee nimestään huolimatta Vantaalla (vuoteen 1972 Helsingin maalaiskunta) Itä-Hakkilan kaupunginosassa. Se on yhdistyksen ylläpitämä tanssinharrastajien tanssipaikka ja yksi harvoista suurista tanssilavoista, jossa ei ole alkoholitarjoilua.
thumb|left Lavan rakensi SKP:n Uudenmaan piirijärjestö talkoovoimin. SKP:n Uudenmaan piirijärjestö omistaa yhä tanssilavan. Pavi kuuluu Vantaan rakennusperintökohteisiin.
Tanssipaikka
Keskiviikon ja perjantain tanssiohjelmisto on laadittu eri ikäisille tanssiharrastajille. Sunnuntaina on rauhallisempaa musiikkia iäkkäämmille tanssijoille. Naisille on naisten haku tunnin ajan joka tanssi-iltana.
Tanssilipun hintaan sisältyy mahdollisuus osallistua lavatanssikurssille.
Saarijärvi (Jämsä, Syväjärvenmutka)
Maantiede
Saarijärven pituus on noin 1,1 kilometriä ja sen pohjoisosassa on saari. Järveä ympäröi mäkinen maasto: pohjoisessa on Omenavuori eli Latvavuori, kaakossa Punaisenportinmäki ja Savionmäki, lounaassa Mäyrämäki ja lännessä Kulovuori. Omenavuori kohoaa ylängöksi yli 200 metriä merenpinnan yläpuolelle. Omenavuoren pohjoispuolella sijaitsee Latvajärvi. Saarijärven rannoilla on harvakseltaan asutusta, järven pohjoispuolitse kulkee Orivesi–Jyväskylä-rata.
Saarijärvi sijaitsee Jämsänkosken ja Jämsän historiallisella pitäjärajalla ja entisellä kuntarajalla. Järven länsiosa on varsinaisen Jämsänkosken alueella. Vuonna 1931 julkaistulla kartalla järven nimenä on Savijärvi.
Saarijärvi kuuluu Lavaojan valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lavaojan alueen muut järvet ovat Heinäjärvi, Syväjärvi ja Laukalammi.
Suomessa on 201 Saarijärvi-nimistä yli hehtaarin laajuista vakavettä, viisi niistä Jämsässä. Neljä muuta ovat Partalan Saarijärvi, Hallin Saarijärvi, Lahdenkylän Saarijärvi ja Jyväskylän rajalla sijaitseva Saarijärvi.
Landskronan kunta
thumb|262px|Entiset pitäjät [[Lomman kunta|Lomman, Kävlingen ja Landskronan kuntien alueella sekä aiemmat maalaiskunnat. Pitäjien nimet lukevat pienimmällä, vuoden 1952 uudistuksen jälkeiset kunnat suuremmalla ja nykyisten kuntien nimet on kehystetty. Pitäjien rajat ovat mustalla, vuoden 1952 kunnat rosalla ja nykyiset rajat punaisella.]]
thumb|right|250px|Landskronan kunnantalo.
Landskronan kunta on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Landskrona.
Kunnan maapinta-ala on 140,26 neliökilometriä (1.1.2016) ja asukasluku 46 488 henkeä (31.12.2021).
Vuonna 2007 kunnassa oli 96,10 km² peltoa, joten saman ajankohdan maapinta-alaan vertaamalla saadaan peltojen osuudeksi 68,1 prosenttia kunnan maapinta-alasta.
Juutinraumassa sijaitseva Venin saari kuuluu kuntaan.
Kuntajaon kehitys
Vuoden 1952 kuntauudistuksessa alueelle muodostettiin seuraavat "suurkunnat": Sankt Ibbin maalaiskuntaan ja Landskronan kaupunkiin uudistus ei vaikuttanut. Sankt Ibb liitettiin kaupunkiin kuitenkin jo vuonna 1959. Vuonna 1967 Dösjebron maalaiskunta jaettiin, jolloin Annelöv ja Saxtorp liitettiin Landskronan kaupunkiin. Vuonna 1969 Rönnebergan maalaiskunta jaettiin, jolloin Asmundstorp ja Tofta liitettiin kaupunkiin. Vuonna 1971 Ruotsissa siirryttiin yhteen kuntamuotoon ja Landskronan kaupunki muuttui Landskronan kunnaksi. Kunta sai nykyiset rajansa vuonna 1974, jolloin Härslöv liitettiin siihen.
Vaakuna
Landskronan vaakunasta on olemassa pelkän vaakunakilven sisältävä ja koristeellisempi versio.
Väestönkehitys
Hieman vanhempien vuoden 2009 lopun tietojen mukaan kunnassa asui 397 Suomessa syntynyttä, mikä vastasi 1,0 prosenttia kunnan väestöstä.
Vielä vanhempien vuoden 1984 lopun tietojen mukaan 10,3 prosenttia kunnan asukkaista oli ulkomailla syntyneitä. Tuolloin kunnassa asui 542 Suomessa syntynyttä, mikä vastasi 1,5 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 169 957 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 19 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 9 taajamaa, joiden osuus kunnan väestöstä vuoden 2010 lopussa oli 92,7 prosenttia. Taajamien ulkopuolella asui tuolloin 3 055 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Saxtorpsskogenin taajamassa on 973 asukasta, ja se kuuluu osin myös Kävlingen kuntaan. Koko Rydebäckin taajamassa on 5 141 asukasta, ja se kuuluu lähes kokonaan Helsingborgin kuntaan. Saxtorpsskogenin taajaman nimi oli aiemmin Svanabacken.
Pientaajamat
Asteriski (*) tarkoittaa, että pientaajama kuuluu osittain toiseenkin kuntaan. Kvistofta kuuluu osin myös Helsingborgin kuntaan.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Landskronan kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Landskronan kunnanvaltuustossa vuodesta 1973 lähtien.
Piirit
thumb|right|250px|Kartta Landskronan kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Asteriskilla (*) merkityt Landskronan ja Kvistoftan seurakunnat kuuluvat osittain Landskronan kuntaan ja osittain Helsingborgin kuntaan.
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Kivesjärvi (järvi)
Kivesjärvi on järvi Paltamossa. Sen pohjoisrannalla sijaitsee samanniminen kylä.
Maantiede
Kivesjärven pituus on kymmenen kilometriä ja leveys enimmillään viisi kilometriä. Kivesjärven pinta-ala on 25,74 neliökilometriä, joten se on Suomen 134. suurin järvi. Rantaviivaa on 88,74 kilometriä. Järven keskisyvyys on 4,09 metriä ja syvin kohta 12,5 metriä. Syvin kohta sijaitsee järven eteläosassa Juurikkaselällä. Yli 10 metriä syviä kohtia on myös järven pohjoisosassa, itäosassa, keskiosassa Änätinselällä ja Kainuansaaren lounaispuolella.
Järvessä on paljon saaria ja luotoja. Suurimpia saaria ovat Hangonsaari, Poronsaari, Eteissaari ja Mustolansaari. Järven rannoilla on asutusta ja peltoja. Kesäasukkaat ovat rakentaneet Kivesjärven mannerrannat, mutta saarissa on vielä vapaata rantaa. Järven itä- ja pohjoisrantaa myötäilee Oulu–Kontiomäki-rata. Järven pohjoispuolelta kulkee lisäksi valtatie 22.
Kivesjärvi sijaitsee Oulujoen vesistössä (vesistöaluetunnus 59) Oulujärven alueen (59.3) Kivesjärven valuma-alueella, jonka Kivesjärven alueeseen (59.351) se kuuluu. Vedenpinnan korkeus on 135,1 mpy.
Kivesjärvi laski aikaisemmin Alanteenjokea Oulujärven Alanteenlahteen, mutta 1800-luvun alkupuolella tapahtuneessa vesireittien kunnostustöissä Kivesjärvelle kaivettiin uusi laskujoki, Varisjoki, joka alkaa järven kaakkoispäästä ja päättyy Oulujärven Varislahteen. Jonkinlaisena uomana Alanteenjoki kuitenkin vielä esiintyy, vaikka siinä olevan Alanteenjärven pinta normaalitasollaan onkin 30 senttimetriä Kivesjärven pintaa ylempänä. Silti Kivesjärvi luokitellaan vielä bifurkaatiojärveksi. Varisjoen kaivamisen johdosta vedenpinta Kivesjärvessä laski pari metriä. Varisjoessa oli ennen uiton ja kalanviljelylaitoksen suorittamia vesistötöitä kymmenisen koskea, mutta nyt vain kolme. Kivesjärven ja Oulujärven tasoero on 12,4 metriä.
Kainuun Ympäristökeskuksen tekemien mittausten perusteella järven veden laatu kuuluu toiseen luokkaan eli on hyvä. Vesialue on lähes luonnontilainen, mutta lievästi rehevöitynyt tai selvästi humuspitoinen. Paikallisesti rajoittuneita leväesiintymiä löytyy satunnaisesti. Vesistö soveltuu hyvin eri käyttömuotoihin.
Virkistysarvot
Järven kalakanta on runsas ja monipuolinen. Urheilukalastajalle on haukea ja kuhaa tarjolla runsaasti. Verkkopyytäjä saa syksyisin muikkua. Ahven- ja särkikanta on ehkä liiankin runsas aiheuttaen rehevöitymistä. Myös lohikaloja ja siikaa on istutettu vuosikymmenen ajan, mutta niiden luontainen lisääntyminen ei ole onnistunut toivotulla tavalla. Rapukanta on elpynyt ruton aiheuttamasta tuhosta ja on taas pyyntikokoista.
Terbium
Terbium on alkuaine, jonka kemiallinen merkki on Tb ja järjestysluku 65. Terbium on hopeanharmaa ja harvinainen maametalli. Se on pehmeää ja muistuttaa ulkonäöltään alumiinia, mutta on sitä huomattavasti raskaampaa. Terbiumin moolimassa on 158,9 u ja tiheys 8 230 kg/m³. Sulamispiste on 1 629 K ja kiehumispiste 3 503 K. Sen elektronegatiivisuus on 1,2. Luonnossa terbiumilla on yksi vakaa isotooppi, Tb-159. Tämän lisäksi sillä on havaittu 36 radioaktiivista isotooppia, joista pitkäikäisin on Tb-158 puoliintumisajalla 180 vuotta. Jaksollisessa järjestelmässä terbiumia ennen on gadolinium ja jälkeen dysprosium.
thumb|left|Terbiumia Terbiumilla on kaksi allotrooppista muotoa, jotka molemmat riippuvat lämpötilasta. α-Tb esiintyy alle 1 298 °C:n lämpötiloissa ja β-Tb sitä korkeammissa. Metallinen terbium kestää hyvin korroosiota.
Terbiumin löysi ruotsalainen kemisti Carl Gustav Mosander vuonna 1843 ja nimesi sen Ytterbyn kylän mukaan.
Terbium on harvinaista ja platinaakin kalliimpaa. Mineraaleja joissa terbiumia esiintyy ovat mm. ceriitti, gadoliniitti, monatsiitti, ksenotiimi sekä eukseniitti ja niissäkin sitä on keskimäärin vain noin 0,03 %. Eukseniitissa on joskus suurempia noin 1 % pitoisuuksia. Se ei lähes koskaan esiinny vapaana metallina vaan yhdisteinä tai yhdessä muiden harvinaisten maametallien kanssa.
Terbiumyhdisteitä ovat muuan muassa halidit TbCl3, TbI3, TbBr3, TbF3 ja TbF4. Sen yleisin hapetusluku on +III, kuten terbiumoksidissa Tb2O3, mutta myös +II ja +IV yhdisteitä tunnetaan.
Pieninä määrinä sitä käytetään lasereissa ja elohopea­lampuissa. Sitä käytetään myös röntgen­laitteiden valotus­levyissä, jotka se tekee herkemmiksi. Näin terbiumin avulla voidaan lyhentää valotus­aikaa ja siten pienentää potilaan saamaa säteily­annosta.
Moller
Moller on ainakin seuraavien henkilöiden sukunimi:
Terbium
Terbium on yksi Terfenol-D magnetostriktiivisen metalliseoksen ainesosa. Tätä on käytetty mm. sotalaivojen kaikuluotaimissa.
Dakar-ralli 2007
pienoiskuva|Elisabete Jacinto MAN-autolla. Dakar-ralli 2007 oli historian 29. Dakar-ralli. Se alkoi 6. ja päättyi 21. tammikuuta 2007. Kilpailuun kuului 15 erikoiskoetta, jotka tekevät kilpailun pituudeksi yli 8 000 km. Kaikkiaan kilpailuun osallistui yhteensä 524 joukkuetta (250 moottoripyöräilijää, 187 ralliautokuntaa ja 87 kuorma-autojoukkuetta). Suomalaisista ralliin osallistui autoluokassa Ari Vatanen Volkswagenilla ja Markku Alén Isuzulla, jotka molemmat joutuivat keskeyttämään.
S. Albert Kivinen
Seppo Kalevi Albert Kivinen (19. lokakuuta 1933 Ikaalinen – 13. elokuuta 2021 Helsinki ) oli suomalainen filosofi ja filosofian tohtori, joka toimi Helsingin yliopiston filosofian laitoksessa dosenttina.
Dakar-ralli 2007
Reitti kulki useiden maiden kautta ja kilpailua isännöivät Portugali, Espanja, Marokko, Mauritania, Mali ja Senegalin tasavalta.
S. Albert Kivinen
Henkilöhistoria
Kivinen väitteli 1977 Helsingin yliopistossa teoreettisesta filosofiasta. Hän toimi Suomi-Mongolia -seuran puheenjohtajana 1970-luvun alkupuolella, Suomen Parapsykologisen tutkimusseuran johtokunnan jäsenenä vuosina 1972–1974 ja Transscendentaaliradiestesian Seuran sihteerinä vuosina 1974–1987. Skepsis ry:n puheenjohtajana hän toimi vuosina 1987–1989.
Kivinen tunnettiin skeptikkona ja paranormaalien ilmiöiden sekä okkultismin oppihistorian tuntijana.
S. Albert Kivinen kirjoitti kauhukertomuksia H. P. Lovecraftin luoman mytologian pohjalta sekä levytti joukon poliittis-filosofisia lauluja yhteistyössä muun muassa M. A. Nummisen kanssa.
Filosofia
S. Albert Kivinen tutki ontologiaa, muun muassa universaalien ongelmaa. Hän asettui realistiselle kannalle ja kannatti ”onttista kommunismia”, jonka hän tiivisti sanoin: ”Maailmassa on monia yksilöitä. Näillä yksilöillä on erilaisia yhteisiä (ja erottavia) piirteitä.” Kivisen mukaan onttinen kommunismi on terveen järjen universaaliteoria, eikä sillä ole mitään tekemistä poliittisen kommunismin kanssa. Myös mielen ja ruumiin ongelma kiinnosti Kivistä.
Sandie Richards
Sandie Richards (s. 6. marraskuuta 1968 Clarendon, Jamaika) on jamaikalainen 400 metrin juoksija.
S. Albert Kivinen
Filosofia
Kivisen ajatteluun vaikuttaneita filosofeja olivat muun muassa Aristoteles ja Cambridgen yliopiston filosofit Bertrand Russell, G. E. Moore ja C. D. Broad. Näistä viimeksi mainittu oli Kivisen mukaan hänen lempifilosofinsa.
Sandie Richards
Richards kilpaili Rooman MM-kisoissa 1987, joissa karsiutui 400 metrin välierissä ajalla 51,54. Hän voitti 1992 GP-finaalin ja seuraavana vuonna Toronton sisäratojen MM-kisoissa hän voitti kultaa ajalla 50,93. Myöhemmin samana vuonna Stuttgartin ulkoratojen MM-kisoissa hän voitti MM-pronssia ajalla 50,44. Vuoden 1994 GP-finaalissa hän oli viides. Seuraavana vuonna hän voitti hopeaa Barcelonan sisäratojen MM-kisoissa ja sijoittui Göteborgin ulkoratojen MM-kisoissa kahdeksanneksi. 1997 hän voitti hopeaa sekä Pariisin sisäratojen MM-kisoissa että Ateenan ulkoratojen MM-kisoissa ajalla 49,79. Ateenan MM-kisoissa hän oli mukana Jamaikam joukkueessa, joka voitti MM-pronssia 4 x 400 metrin viestijuoksussa.
Richards sijoittui 1998 GP-finaalissa ja yleisurheilun maailmancupissa kolmanneksi. Maebashin sisäratojen MM-kisoissa 1999 hän juoksi viidenneksi. Seuraavana vuonna Sydneyn olympialaisissa hän karsiutui välierissä, mutta oli mukana voittamassa olympiahopeaa viestissä. Kauden lopussa hän oli GP-finaalissa neljäs. Lissabonin sisäratojen MM-kisoissa 2001 Richards voitti kultaa henkilökohtaisella matkalla ja oli mukana voittamassa viestihopeaa. Myöhemmin samana vuonna hän karsiutui Edmontonin ulkoratojen MM-kisoissa välierissä. Hän sijoittui vuoden 2002 GP-finaalissa kuudenneksi. Birminghamin sisäratojen MM-kisoissa 2003 hän karsiutui henkilökohtaisen matkan välierissä, mutta oli mukana voittamassa viestissä hopeaa. Myöhemmin samana vuonna hän karsiutui Pariisin ulkoratojen MM-kisoissa välierissä, mutta viestissä voitti MM-pronssia. Richards oli mukana voittamassa olympiapronssia Ateenan olympialaisissa 2004 4 x 400 metrin viestissä.
Sylvain Freiholz
Sylvain Freiholz (s. 23. marraskuuta 1974) on sveitsiläinen mäkihyppääjä.
Freiholz saavutti suurmäen pronssia vuonna 1997 Trondheimissa järjestetyissä maailmanmestaruuskilpailuissa ja sijoittui samojen kisojen normaalimäen kilpailussa seitsemänneksi. Hän oli jo sijoittunut vuoden 1995 maailmanmestaruuskilpailuissa neljänneksi normaalimäessä. Hänen paras henkilökohtainen sijoituksensa olympialaisista on suurmäen 14. tila vuoden 1992 Albertvillen kisoista.
Mäkihypyn maailmancupin osakilpailuissa Freiholz nousi vain kerran palkintokorokkeelle, joulukuussa 1993 kotikilpailussaan Sveitsin Engelbergissä, jossa hän sijoittui toiseksi.
Freiholz lopetti uransa kevään 2003 jälkeen.
Piotr Żyła
Piotr Paweł Żyła ['pjɔtr 'ʐɨwa] (s. 16. tammikuuta 1987 Cieszyn, Puola) on puolalainen mäkihyppääjä ja maailmanmestari.
Saraland
Saraland on kaupunki Yhdysvaltain Alabamassa ja Mobilen piirikunnan kolmanneksi suurin kaupunki.
Piotr Żyła
Arvokilpailut
Helmikuussa 2007 Żyła pääsi edustamaan maataan Japanin Sapporossa järjestetyissä hiihdon maailmanmestaruuskilpailuissa. Hän oli mukana hyppäämässä joukkuemäen kilpailussa, jossa Puolan joukkue sijoittui viidenneksi. Henkilökohtaisissa kilpailuissa sijoitukset olivat suurmäessä 35. ja normaalimäessä 42. Oslon MM-kilpailuissa 2011 hän oli normaalimäen henkilökohtaisessa kilpailussa 19:s ja joukkuekilpailussa neljäs, suurmäen henkilökohtaisessa 21:s ja joukkuemäessä viides. Val di Fiemmen MM-kilpailuissa 2013 hän kuului Puolan pronssijoukkueeseen joukkuemäessä. Normaalimäessä hän sijoittui 23:nneksi ja suurmäessä 19:nneksi.
Saraland
Saralandin pinta-ala on United States Census Bureaun mukaan 57,0 km², josta vettä on 0,3 km² eli 0,50 %. Vuoden väestönlaskennan aikaan kaupungissa oli 12 288 asukasta, 4 810 taloutta ja 3 602 perhettä. Asukastiheys oli 216,5/km². 88,50 % väestöstä on valkoisia, 8,97 % afroamerikkalaisia, 0,56 % intiaaneja, 0,46 % aasialaisia, 0,01 % Tyynenmeren saarelaisia, 0,37 % muista roduista ja 1,13 % kahdesta tai useammasta rodusta. 1,17 % asukkaista oli espanjalais- tai latinalaisamerikkalaisperäisiä.
Piotr Żyła
Arvokilpailut
Falunin MM-kilpailuissa 2015 Żyła kuului Puolan pronssijoukkueeseen ja oli suurmäessä yhdeksäs. Lahdessa 2017 hän voitti suurmäen MM-pronssia ja oli mukana voittamassa Puolalle MM-kultaa joukkuemäessä. Lentomäen MM-kilpailuissa Oberstdorfissa 2018 hän sai joukkuepronssia. Seefeldin MM-kilpailuissa 2019 hän sijoittui suurmäen kilpailussa 19:nneksi ja hyppäsi ensimmäisen hypyn Puolan neljänneksi sijoittuneessa joukkueessa. Planican lentomäen MM-kilpailuissa 2020 hän sijoittui henkilökohtaisessa kilpailussa seitsemänneksi ja saavutti joukkuekilpailussa pronssia. Oberstdorfin MM-kilpailuissa 2021 hän voitti normaalimäen maailmanmestaruuden ja joukkuemäen pronssia. Suurmäessä hän sijoittui neljänneksi. Pekingin olympialaisissa 2022 hän oli suurmäessä 18:s ja normaalimäessä 21:s. Saman vuoden Vikersundin MM-lentomäessä hän sijoittui viidenneksitoista. Planican MM-kilpailuissa 2023 hän saavutti toisen kerran peräkkäin normaalimäen maailmanmestaruuden. Suurmäessä hän oli yhdeksäs.
Saraland
Saraland sai nykyisen nimensä C.J. DeWittiltä. Paikka rekisteröitiin kaupungiksi virallisesti vuonna 1957, jolloin asukasluku oli 125. Vuonna 1960 vastaava luku oli 4 595 ja vuonna 1980 9 844. Kaupungin nykyinen pormestari on Ken Williams.
Piotr Żyła
Maailmancup
Żyła selviytyi ensimmäisen kerran maailmancupin osakilpailuun mukaan tammikuussa 2006 Sapporossa. Samassa kilpailussa hän saavutti myös ensimmäiset maailmancupin pisteensä sijoituttuaan 19:nneksi. Żyła voitti ensimmäisen osakilpailunsa Norjan Holmenkollenilla maaliskuussa 2013. Hän jakoi voiton Gregor Schlierenzauerin kanssa. Tätä ennen hän oli ollut parhaimmillaan kuudes Wisłassa ja Vikersundissa tammikuussa 2013 sekä Klingenthalissa helmikuussa 2013. Hän sijoittui kolmanneksi Planicassa maaliskuussa 2013. Mäkiviikolla 2016–2017 hän oli kokonaistuloksissa toinen ja Bischofshofenin osakilpailussa kolmas. Hän oli kolmas myös Willingenissä helmikuussa 2018. Kaudella 2018–2019 hän sijoittui Rukalla kolmanneksi, Nižni Tagilissa toiseksi ja kolmanneksi, Engelbergissä kahdesti toiseksi sekä Willingenissä ja Planicassa kolmanneksi. Maailmancupin kokonaiskilpailussa hän sijoittui neljänneksi ja lentomäkicupissa kolmanneksi. Helmikuussa 2020 hän voitti Kulmin lentomäessä. Kauden 2019–2020 lentomäkicupissa hän oli kolmas. Kaudella 2020–2021 hän sijoittui Rukalla sekä Willingenissä toiseksi ja Engelbergissä, Garmisch-Partenkirchenissä sekä Titisee-Neustadtissa kolmanneksi. Mäkiviikon kokonaispisteissä hän oli viides ja maailmancupissa seitsemäs. Helmikuussa 2022 hän sijoittui Lahden suurmäessä kolmanneksi. Maaliskuussa 2022 hän oli Oberstdorfin lentomäessä toinen. Marraskuussa 2022 hän oli Rukalla kolmas. Joulukuussa 2022 hän oli kolmas Engelbergin ensimmäisessä kilpailussa. Oberstdorfissa hän sijoittui toiseksi ja mäkiviikon kokonaiskilpailussa neljänneksi. Kauden päätösviikonlppuna hän sijoittui kolmanneksi Planican lentomäessä. Maailmancupin kokonaiskilpailussa hän oli kuudes.
ATM
ATM tarkoittaa:
Antiokhos XI Epifanes
Antiokhos XI Epifanes tai Filadelfos oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen poika. Kun Antiokhos X oli lyönyt Antiokhos XI:n veljen Seleukos VI:n, Antiokhos XI ja toinen veli Filippos I Filadelfos päättivät kostaa. He piirittivät Antiokian, mutta kärsivät tappion. Antiokhos XI pakeni, mutta hukkui 92 eaa. Orontes-jokeen yrittäessään ratsastaa sen yli.
E. T. the Extra-Terrestrial (Atari 2600)
E. T. the Extra-Terrestrial on vuonna julkaistu samannimiseen elokuvaan perustuva peli. Se julkaistiin Atari 2600 -konsolille. Peliä pidetään yhtenä kaikkien aikojen huonoimmista videopeleistä sekä yhtenä pääsyyllisenä Atarin nousevien videopelimarkkinoiden yllättävään romahtamiseen vuonna 1983. Syynä oli se, että markkinat oli kyllästetty heikkolaatuisilla ja nopeasti tuotetuilla peleillä. Pelin kehittäneelle Howard Scott Warshawille annettiin vain viisi viikkoa aikaa pelin kehittämiseen.
Pitkään uskottiin, että vuoden 1983 videopelilaman myötä miljoonia myymättömiä E. T. -pelimoduuleja olisi haudattu Alamogordoon, New Mexicoon. Vuonna 2014 Microsoft ja Fuel entertainment löysivät suuren määrän maan alle haudattuja pelejä Alamogordosta. Paikalle on tiettävästi haudattu E. T.- ja muita pelejä yli kappaletta.
Seppo Tyni
Seppo Tyni (s. 9. helmikuuta 1954) on suomalainen kitaristi, basisti ja musiikinopettaja.
Hän on soittanut sessiomuusikkona useiden eri artistien levyillä. Tyni työskentelee Porin Teatterin kapellimestarina. Hän toimi musiikinopettajana Palmgren-konservatoriossa vuosina 1974−2015. Hänen yhtyeitään ovat olleet muun muassa Pori Big Band, Olli Ahvenlahti Group, Jukka Gustavsonin yhtye, The Group, Pekka Pohjola Group, Ippe Kätkä Band, Anssi Nykänen Loop Treatment, Edward Vesala Sound and Fury, Pepe Willberg Band, RinneRadio, Sakari Kuosmasen yhtye, Kim Willman and The Movers sekä Electric Crayon Set.
Seppo Tyni aloitti soittamisen lapsena pianolla, mutta siirtyi myöhemmin klassiseen kitaraan ja päätyi lopulta sähkökitaraan. Hänen puolisonsa on näyttelijä Katariina Lohiniva ja hänen veljensä Pekka Tyni on myös muusikko.
Tyni on julkaissut kaksi soololevyä: Juhlat suulissa/A Musical Night (1995) ja Niin aina (1997). Vuonna 2013 Tyni julkaisi albumin Kun aika on täysi, joka sisältää hänen säveltämiään Saima Harmajan runoja. Laulajana levyllä toimii näyttelijä Eeva Hakulinen.
Valtion säveltaidetoimikunta myönsi vuonna 2011 Tynille kolmevuotisen taiteilija-apurahan.
Filippos I Filadelfos
Filippos I Filadelfos oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen neljäs poika. Hän laittoi diadeemin päähänsä vuonna 95 eaa. yhdessä vanhemman veljensä Antiokhos XI:n kanssa sen jälkeen kun heidän serkkunsa Antiokhos X oli tappanut heidän isoveljensä Seleukos VI:n. Hän sai vakiinnutettua valtansa Antiokiassa joskus vuoden 92 eaa. jälkeen ja selvisi nuoremman veljensä Demetrios III:n hyökkäyksistä. Hänen valtakautensa päättyi viimeistään 83 eaa., kun Armenian kuningas Tigranes I valloitti Syyrian. Historiassa ei ole enää mainintoja hänestä tämän jälkeen, mutta roomalaisten lyöttämissä kolikoissa on hänen muotokuvansa.
Fidesz
Fidesz – Unkarin kansalaisliitto, lyhyemmin Fidesz, on unkarilainen keskusta-oikeistolainen puolue. Puolueen puheenjohtajana on vuodesta 2003 lähtien toiminut Viktor Orbán. Fideszillä on enemmistö Unkarin parlamentissa yhdessä KDNP:n kanssa, ja puolueella on 11 edustajaa Euroopan parlamentissa.
Fidesz perustettiin vuonna 1988 kommunisminvastaisena puolueena, joka puolusti markkinataloutta ja Euroopan yhdentymistä. Aluksi puolueen jäsenyys oli rajattu ainoastaan alle 35-vuotiaille, mutta rajoitus poistettiin vuonna 1993. Vuonna 1995 puolue lisäsi nimeensä liitteen Kansanpuolue, joka lyhennetiin vuonna 2003 nykyiseen muotoonsa.
Fidesz kertoo ajavansa kristillisdemokraattista politiikkaa. Puolueen ohjelman prioriteetteja ovat vapaus, demokratia, työyhteiskunta sekä perheiden tukeminen ja puolustaminen. Puolueohjelmassaan puolue tukee suvereeneihin kansallisvaltioihin perustuvaa eurooppalaista yhteistyötä.
Fidesz oli vuoteen 2019 asti Euroopan kansanpuolueen täysivaltainen jäsen. EPP keskeytti puolueen jäsenyyden oikeusvaltioon liittyvien lisääntyneiden huolien, puolueen harjoittaman Brysselin vastaisen retoriikan ja EPP:n puoluejohtoa vastaan esitetyn kritiikin vuoksi. Vuonna 2021 Fidesz ilmoitti vetäytyvänsä puolueen europarlamenttiryhmän toiminnasta.
Nuorten Demokraattien liitto (1988–1995)
Puolue perustettiin antikommunistisena joka puolusti markkinataloutta ja Euroopan yhdentymistä. Puolue perustettiin vuonna 1988 nimellä Fidesz, jolloin se oli lyhenne sanoista Fiatal Demokraták Szövetsége, Nuorten demokraattien liitto. Tuolloin puolueen jäsenet olivat lähinnä opiskelijoita, jotka tapasivat kommunistipuolueen pelossa pienissä ryhmissä. Jäsenyydelle oli 35 vuoden yläikäraja, joka poistettiin 1993. Vuonna 1989 Orbán piti puheen, jossa hän vaati vapaita vaaleja ja Neuvostoliiton miehitysjoukkojen vetäytymistä Unkarin alueelta. Fidesz sai vuonna 1989 Thorolf Rafton mukaan nimetyn säätiön ihmisoikeuspalkinnon.
Fidesz vakiinnutti vuosina 1990 ja 1994 asemansa puolueena. Se sai vuonna 1990 ensimmäisen kerran huomattavaa menestystä. Fideszin koalitio voitti pormestarin paikan useissa kaupungeissa, ja saman vuoden parlamenttivaaleissa puolue sai 22 paikkaa. Vuosina 1990 ja 1994 Fidesz vakiinnutti asemansa puolueena.
Fidesz – Unkarin kansalaispuolue (1995–2003)
Vuonna 1995 nimeen lisättiin Magyar Polgári Párt. Vuonna 1997 hajonneen kristillisdemokraattisen ryhmän jäsenet liittyivät Fidesziin ja yhteisryhmä muodosti parlamentin suurimman blokin. Vuoden 1998 vaaleissa Fideszistä tuli parlamentin suurin puolue ja koalitiohallitus muodosti suurimman ryhmän 148 paikalla. Fideszistä tuli hallituksen suurin puolue ja sen johtajasta Viktor Orbánista pääministeri.
Fideszin koalitioon kuuluivat vuosina 1998–2002 myös pienviljelijäpuolueen kanssa. Orbanin hallitus priorisoi asunto- ja talouspolitiikkaa sekä transatlanttista yhteistyötä. Orbánin ensimmäisen hallituksen aikana unkari liittyi Natoon (1999) ja neuvotteli Unkarin liittymisestä Euroopan unionissa. Orbánin hallitus jatkoi säästöohjelmaa, leikkasi veroja ja sosiaalivakuutusmaksuja. Puolue syrjäytettiin hallituksesta vuoden 2002 vaalien jälkeen. Hallitus joutui osallisiksi useisiin korruptiotapauksiin.
Vuoden 1994 vaalien jälkeen Fidesz muutti suuntaansa liberaalista konservatiiviseksi. Puolueen linjamuutoksen myötä liberaalit erosivat puolueesta ja osa heistä liittyi Vapaiden demokraattien liittoon (SZDSZ), joka myöhemmin muodosti hallituksen sosialistien kanssa. Fideszin mukaan entinen kommunistinen puolue palasi valtaan 2002 SZDSZ:n kautta.
Fidesz – Unkarin kansalaisliitto (2003–)
Vuoden 2002 vaaleissa Fidesz hävisi niukasti sosialistipuolueelle ja menetti edelleen asemiaan lokakuun kunnallisvaaleissa. Nimi muutettiin keväällä 2003 nykyiseksi.
Fidesz ja Kristillisdemokraattinen kansanpuolue (KDNP) liittoutuivat vuoden 2006 vaaleihin, mutta hävisivät niukasti sosialistien ja liberaalien liitolle.
Kun syyskuussa 2006 tuli ilmi ääninauha, jossa pääministeri Ferenc Gyurcsány tunnusti valehdelleensa ennen vaaleja, Fidesz järjesti joukkomielenosoituksia, jotka yltyivät väkivaltaisiksi, mistä hallitus syytti sitä. Fidesz kampanjoi pääministerin valehteluun viitaten 1. lokakuuta 2006 järjestetyissä kunnallisvaaleissa, jotka se voitti selvästi.
2008-
Vuoden 2008 talousromahduksen ja kahdeksan vuoden sosialistihallinnon jälkeen Fideszin kannatus hyötyi Unkarin jatkuvista taloudellisista ongelmista. Puolue nousi takaisin valtaan huhtikuussa 2010 pidetyissä parlamenttivaaleissa ja voitti yli kaksi kolmasosaa paikoista. Fidesz kampanjoi yhdessä Kristillisdemokraattisen kansanpuolueen kanssa ja ovat toistaneet menestyksen uudelleen 2014 ja 2018.
Vuoden 2010 vaaleissaa Fidesz sai ensimmäisellä kierroksella 52,7 prosenttia äänistä. Vaalikampanjassa Fidesz torjui kaiken yhteistyön Jobbikin kanssa. Toisella kierroksella Fidesz sai lähes 68 prosenttia äänistä. Puolue kampanjoi lupauksilla luoda työpaikkoja, verojen alentamisella sekä byrokratian vähentämisellä. Kahden kolmasosan enemmistön antoi puolueelle mahdollisuuden muuttaa perustuslakia.
Vuonna 2010 Unkari otti käyttöön medialain, jonka mukaan tarkoitusta varten perustettu medianeuvosto valvoo olennaisia tiedousvälineitä: uutistoimistoa, radiota ja televisiokanavia. Pääministeri Orbán valitsi medianeuvoston yhdeksäksi vuodeksi. Toisaalta uusi medialaki paransi lähdesuojaa. Vuonna 2011 Fidesz muutti perustuslakia niin, että 45 prosenttia äänistä tuotti kahden kolmasosan enemmistön parlamenttiin. Vuoden 2014 vaaleissa puolue sai uuden vaalitavan mukaisen perustuslaillisen enemmistön, mutta olisi ollut suurin puolue vanhallakin vaalitavalla.
Vuoden 2015 Euroopan pakolaiskriisin yhteydessä Viktor Orbán sanoi Unkarin vetävän pakolaispolitiikassa omaa linjaansa. Vuonna 2016 Unkarin Helsinki-komitean juristi Julia Ivan arvioi, että Unkarista oli tuolloin käytännössä mahdotonta saada turvapaikkaa. Orbanin hallinto rakensi 175 kilometrin mittaisen aidan Serbian rajalle ja uusia aitoja Kroatian ja Romanian väliselle rajalle. Unkarin tiukkaa politiikkaa yhtyivät kannattamaan myös Slovakia, Puola ja Slovenia. Maahanmuuttokriisin yhteydessä 76 prosenttia unkarilaisista vastusti etenkin muslimipakolaisia ja 39 prosenttia kaikkea pakolaisuutta. Fidesz kampanjoi sisäpoliittisesti pakolaisia vastaan, jossa annettiin ymmärtää ettei pakolaisten kannata tulla Unkariin viemään unkarilaisten työpaikkoja.
Vuoden 2018 parlamenttivaaleissa Fidesz voitti jälleen vaalit. Fidesz muodosti koalition yhdessä kristillisdemokraattien kanssa. Vaalien hallitseva teema oli maahanmuutto, jota Orbán piti perustavanlaatuisena uhkana nykymuotoiselle Euroopalle. Vuoden 2019 kuntavaaleissa Fidesz voitti selvästi, mutta myös menetti kannatustaan. Opposition äänisaalis kasvoi, koska se yhdistyi ja syytti valtapuolue Fidesziä korruptiosta. .
Perhepolitiikka
Fidesz ja KDNP ovat pyrkineet perhepolitiikallaan kasvattamaan Unkarin väkilukua, ja puolueet ovat suosineet politiikallaan monilapsisia perheitä. Väkiluvun kasvattamispyrkimysten taustalla on Unkarin väkiluvun supistuminen, alentunut syntyvyys sekä työvoimapula. Fideszin–KDNP:n politiikan seurauksena Unkarissa on myönnetty 30 000 euron suuruisia lainoja, joiden takaisinmaksuosuus pienenee lapsi lapselta. Lainaa ei tarvitse maksaa takaisin kolmannen lapsen jälkeen. Monilapsisia perheitä on tuettu tilavamman auton hankinnassa, ja vanhempainvapaan pituus on kolme vuotta. Neljä lasta synnyttäneiden tai kasvattaneiden äitien ei tarvitse maksaa tuloveroa. Perhepolitiikkaa on pidetty arvokonservatiivisena.
Asuminen
Asumisen tukeminen perustuu erityisesti perheiden houkutteluun. Fideszin johdolla kaupungit ovat muun muassa tarjonneet asuntoja kahdeksi vuodeksi ilman vuokranmaksua remontoidussa talossa ja saman aikaisesti on panostettu päiväkoteihin. Politiikka on pienentänyt kynnystä asua kasvukeskusten ulkopuolella ilman suuria sijoituksia.
Maahanmuutto
Orbánin johtaman Fideszin pääteesejä on ollut maahanmuuton kiivas vastustaminen. Orbán on linjannut itsensä kristityn Euroopan puolustajaksi maahanmuuttoa vastaan. Maahanmuuttovastaisuuteen on vaikuttanut se, että vuonna 2015 Unkarin oli satojentuhansien turvapaikanhakijoiden kauttakulkumaa. Orbán on pitänyt maahanmuuttoa perustavanlaatuisena uhkana Euroopalle. 2020-luvulla maahanmuuttoa on pidetty vähemmän esillä.
EU-kriittisyys
Puolue on käyttänyt selkeästi Brysselin vastaista retoriikkaa. Orban on ollut EU:n kanssa vastakkain muun muassa maahanmuuttokantojensa takia. Vuonna 2018 maan tilaa käsittelevässä puheessa Orbán varoitti unkarilaisia Euroopasta, jonka muslimit ovat valloittaneet.
Kannattajakunta
Politicon mukaan länsimainen liberalismi ei ole lunastanut Unkarissa lupauksia. Puolue tukeutuu konservatiivisen nationalismin mukaiseen retoriikkaan, joka on asetettu vastakohdaksi entiselle kommunistihallinnolle. Toisaalta Fideszin paternalismi, kovat otteet ja ulkoisten vihollisten esilläpito muistuttavat kommunistiajoista. Fidesz on myös pyrkinyt kannatuksen ostamiseen lupaamalla elintason materiaalista kohoamista, juuri samalla tavalla kuin kommunistihallinto aikaisemmin. Unkarin alempi keskiluokka kannattaa isähahmon kaltaista johtajaa, materiaalista turvallisuutta sekä riskin ja kilpailun vähentämistä. Fidesz on maininnut "työntekoon perustuvasta yhteiskunnasta" ja kansallisesta omistuksesta. Puolueen esilläpitämiä ulkoisia vihollisia ovat Euroopan unioni, Bryssel ja Yhdistyneet kansakunnat – toisin sanoen länsi ja rahanvaltaa edustavat, vaara lähestyy lännestä kuten kommunistiaikana.
Vaalimenestys
1 Yhteislista Unkarin demokraattisen foorumin (MDF) kanssa. 2 Yhteislista Kristillisdemokraattisen kansanpuolueen (KDNP) kanssa.
Arvostelu
upright|thumb|Hallituksenvastainen mielenosoitus joulukuussa 2018 Budapestissa. Etualalla oppositiopuolueiden lippuja. Fideszin johtama hallitus on ollut 2010-luvulla useiden eurooppalaismedioiden ja poliitikkojen kritiikin kohteena. Fidesziä on moitittu mm. oikeusvaltioperiaatteesta. Fideszin mukaan kritiikissä on ollut kyse liberalismin vastakkainasettelusta, joka perustuu kritisoijien tyytymättömyyteen maan maahanmuutto- ja perhepoliittisiin linjauksiin.
Poliittinen linja
Vasemmistoliiton äänenkannattajan Kansan Uutisten mukaan Fidesz on oikeistopopulistisella retoriikallaan ollut osasyyllinen Jobbikin kannatuksen nousuun. Hänen mukaansa Fidesz on nostanut odotukset korkealle ja monet ovat joutuneet pettymään. Oppositio on kritisoinut Fideszia korruptiosta, eriarvoistumisen kasvusta ja köyhien määrän lisääntymisestä, vaikka maan talous on kasvanut. Opposition mukaan maahanmuuttoretoriikalla on pyritty kääntäämään katse pois maan sisäisistä ongelmista. Oppositio on kutsunut puolueen johtajaa nimellä "Viktaattori"
Vuonna 2015 Orbania kritisoitiin oman maahanmuuttopolitiikan vetämisestä ja kehotettiin palaamaan yhteiseen EU-ruotuun.
Mielenosoitukset
Fideszin johtaman hallituksen työnlainsäädäntö sai tuhannet ihmiset osoittamaan mieltään loppuvuodesta 2018. Oppositio ja ammattiliitot ovat kutsuneet työlakia orjalaiksi. Aluksi kritiikki kohdistui lähinnä työaikalakiin, mutta se laajeni tyytymättömyyden ilmaisuksi ylipäätään hallitusta kohtaan. Mielenosoitusten tunnetuimmaksi symboliksi nousi O1G-meemi.
EU-kritiikki
Fidesz ja Orbán ovat käyttäneet retoriikassan selkeitä viholliskuvia, joista suurin on Bryssel. Heino Nyyssösen mukaan Orbánin Unkari ei ole kuitenkaan missään vaiheessa halunnut erota EU:sta, sillä maa on ollut unionin suurimpia nettosaajia.
Erovaatimukset
Osa EPP:n puolueista on vaatinut Fideszin eroa. Ainakin Suomen Kokoomus ja sen pohjoismaiset ja balttilaiset veljespuolueet vaativat Fideszin erottamista EPP:stä. Erottamiselle ei kuitenkaan ole löytynyt enemmistön tukea jäsenpuolueista. Vuonna 2019 Euroopan kansanpuolue keskeytti puolueen jäsenyyden oikeusvaltioon liittyvien lisääntyneiden huolien, puolueen harjoittaman Brysselin vastaisen retoriikan ja EPP:n puoluejohtoa vastaan esitetyn kritiikin vuoksi.
Varojenkäyttö
EU:n petostentorjuntaviraston keväällä 2016 julkaistu raportti toteaa Unkarin olevan EU-tukien väärinkäytöksissä EU-maiden kärkikolmikossa. Transparency Internationalin asiantuntijan mukaan korruptio on Unkarissa keskittyneempää kuin koskaan kommunismin kaatumisen jälkeen, ja maassa voi menestyä ainoastaan olemalla lähellä hallitusta ja Fidesz-puoluetta.
Der Spiegelin toimittaja Jan Puhlin mukaan Viktor Orbánin politiikalla päätetään, kuka rikastuu Unkarissa. Lehden mukaan joukko monikansallisia yrityksiä on valmis turvaamaan Orbánin valtaa. Fideszistä on esitetty useita korruptiotapauksia ja spekuloitu mahdollisissa korruptoituneilla suhteilla. Monien hallituksen jäsenten on epäilty olevan läheisesti sidoksissa suuriin yrityksiin ja monet julkiset tarjouskilpailut ovat näytösluonteisia. Korruptiota tutkiva Budapest-järjestön mukaan tarjouskilpailut suosivat heitä, joilla on hyvät suhteet vallanpitäjiin.
Poliittiset virkanimitykset
Fidesziä on syytetty useista poliittisista virkanimityksistä. Toimittaja Jan Puhlin esittämän kritiikin mukaan Orbán on edistänyt kannattajiensa päätymistä avaintehtäviin hallinnossa, turvallisuuskoneistossa, tiedotusvälineissä yrityksissä ja tuomioistuimissa.
Hoplofobia
Hoplofobia juontuu kreikan kielen sanasta hoplon, joka merkitsee asetta. Hoplofobia tarkoittaa irrationaalista tai sairaalloista pelkoa aseita kohtaan. Hoplofobiasta kärsivä voi pitää aseita turhina tai haitallisina taikka tuntea inhoa aseita kohtaan. Tämä voi vaikuttaa myös heidän yhteiskunnallisiin mielipiteisiinsä.
Suomalaisessa lehdistössä käsitteelle toi julkisuutta edesmennyt suomalaisissa metsästys- ja pienaselehdissä 1980- ja 1990-luvulla tunnetuksi tullut toimittaja P. T. Kekkonen, joka jatkoi varsinaisen toimittajauransa jälkeen internetissä Gunwritersin kirjoittajana. Kekkosen käyttämänä sana hoplofobia sai poliittiseksi sivumerkitykseksi myös asekieltojen kannattamisen.
László Bíró (piispa)
pienoiskuva László Bíró (s. 31. lokakuuta 1950) on unkarilainen roomalaiskatolinen piispa. Hänet vihittiin papiksi Pécsin hiippakuntaan 23. kesäkuuta 1974 ja nimitettiin Kalocsa-Kecskemétin arkkihiippakunnan vihkipiispaksi sekä Castra Galbaen titulaaripiispaksi 18. huhtikuuta 1994. Piispaksi vihkiminen seurasi 21. toukokuuta. Pääkonsekraattorina toimi László Paskai, jota avustivat László Dankó ja Mihály Mayer.
Bíró sai 20. marraskuuta 2008 nimityksen Unkarin sotilaspiispaksi.
Antiokhos XII Dionysos
Antiokhos XII Dionysos Epifanes Filopator Kallinikos oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen viides poika. Hän seurasi veljeään Demetrios III:ta ja hallitsi vuosina 87–84 eaa. viimeisiä valtakunnasta jäljellä olevia pieniä maa-alueita Damaskoksessa ja sen ympäristössä.
Antiokhos sai aluksi tukea Ptolemaioksilta Egyptistä. Hän sai paikallisissa rähinöissä voittoja, mutta kuoli sitten taistelussa nabatealaisia arabeja vastaan. Hänen kuoltuaan syyrialainen armeija hajaantui aavikolle ja tuhoutui suurelta osin siellä. Pian nabatealaiset valtasivat Damaskoksen.
CEM
Tamman tarttuva kohtutulehdus (lyh. CEM, engl. Contagious Equine Metritis) on hevosilla esiintyvä tarttuva kohtutulehdus, jonka aiheuttaja on Taylorella equigenitalis -bakteeri. Oreilla CEM on usein täysin oireeton tai oireet ovat lieviä, mutta tamma saa tartunnasta kohtutulehduksen. Oireina ovat emättimen ja kohdunsuun limakalvojen ärtyminen ja vuoto emättimestä 2–8 päivää astutuksen jälkeen. Tamma voi saada tartunnan myös käytettäessä keinosiemennystä. Tulehdus vaikeuttaa tiinehtymistä. Hoitona käytetään antibiootteja. Tulehdus voi jäädä krooniseksi, tai hevonen voi olla oireeton taudinkantaja.
CEM on Suomessa harvinainen. Kaikki Suomessa siitokseen käytettävät ratsu-, poni- ja lämminverioriit testataan vuosittain. Myös suomenhevosoriista vaaditaan CEM-näyte, jos se on keinosiemennyskäytössä. Näytteet tutkii Elintarviketurvallisuusvirasto Evira. Testattavan oriin peniksen päästä otetaan pumpulipäisellä näytteenottopuikolla kolme näytettä. Lisäksi voidaan ottaa näyte myös spermasta.
Pete Europa
Pete Europa (oik. Petri Hakkarainen, s. 1960 ) on elokuvaohjaaja, muusikko ja 1980-luvulla helsinkiläisen klubikulttuurin parissa toiminut DJ sekä tapahtumajärjestäjä. Europa toimi 1980-luvulla monen klubin DJ: nä ja vetäjänä (muun muassa Bela Lugosi ja Einstein A Go Go), ja hänet tunnetaan myös Lepakon Yöjuhlien aloittajana yhdessä General Njassan (nyk. Radio Helsinki) kanssa. Samoilta ajoilta on peräisin myös hänen taiteilijanimensä. Vuoteen 1985 asti Europa vaikutti The Pin Ups -yhtyeessä laulajana ja sanoittajana. Lisäksi hän on tehnyt lyhytelokuvia, TV-ohjauksia, dokumenttielokuvia, mainoksia, rockvideoita sekä ohjaajana että käsikirjoittajana. Eräs Europan viimeisimmistä töistä on käsikirjoitus Jari Halosen kolmiosaiseen TV-elokuvaan Väinämöisen uusi laulu (Yle TV1). Europa on tehnyt myös käännös- ja opetustöitä, kirjoittanut artikkeleita sekä pitänyt yleisöluentoja.
Ennen ohjaajaopintojaan Taideteollisen korkeakoulun elokuvataiteen laitoksella Pete Europa opiskeli myös teatteritiedettä, kirjallisuutta sekä taidehistoriaa Helsingin yliopistossa.